נתנאל פריד

הרב נתנאל הכהן פריד (1858–1916; ה'תרי"ח – ד' באלול ה'תרע"ו) היה רב וראש ישיבה בקליינווארדיין ובלמזויווארוש, מחבר ספר השו"ת "פני מבין" ועוד.

ביוגרפיה
נולד בכפר שעניע הסמוך לקאשוי שבסלובקיה, למלכה ולרב יחיאל מיכל פריד. בתרכ"א, כשהיה בן כשנתיים נפטר אביו, ודודו הרב ישכר דוב פרידמן מ אימצו.על דודו ראו: עלי זיכרון כג, בני ברק תשע"ו, עמ' נח-נט למד בשקידה רבה ונודע כ"עילוי". בשנת תרל"ו שלח אותו הרב דוד לייב זילברשטיין ללמוד אצל הרב אברהם יהודה שוורץ מברגסז והוא נחשב "מגדולי תלמידיו".יצחק יוסף כהן, חכמי הונגריה והספרות התורנית בה, מכון ירושלים תשנ"ז, עמ' 172 לאחר שנה נסע אל הרב חיים צבי מנהיימר מאונגוואר, ונסמך על ידו לרבנות.

בשנת תרל"ט נישא לפעסיל, בתו של הרב יצחק פריד מקליינווארדיין.על אודותיו כתב הרב נתנאל פריד בהקדמת "פני מבין" (חלק אורח חיים): "מועטים המה בני עליה אשר זכו לשני שולחנות... ובדורותינו היה לנו לעיניים איש נפלא מאד נעלה, גבר ענוותן, וגריס באורייתא תדירא... חותני הרב הצדיק... ועושה חסד לאלפים בסתר כש"ת מו"ה יצחק פריעד ז"ל הנקרא בפי כל ר' איציקל". עוד על אודותיו ראו: "רבי שמעון חסידא", ירושלים תשנ"ט, עמ' נח-נט (הרב שמעון סופר מערלוי נישא אף הוא לבתו של הרב יצחק) הוא ישב בעיר זו במשך כשש עשרה שנה, החזיק בה ישיבה בראשותו ונודע כרב ופוסק.

באייר תרנ"ד (1884) מונה לרב בעיר בלמזויווארוש (באלמאז-אויווארוש), בקהילה בה חיו 500 יהודים, ופתח בה ישיבה בראשו.ראו אצל אברהם פוקס, ישיבות הונגריה בגדולתן ובחורבנן, כרך ב, ירושלים תשמ"ז, עמ' 80–87 בשנות הקרע ביהדות הונגריה גינה בכל תוקף את קהילות סטטוס הקוו. כן גינה נמרצות את תנועת המזרחי שהשתתפה בתנועה הציונית.ראו חתימתו על כרוז בנושא זה בתוך ילקוט השבעתי אתכם ח, ירושלים תשע"ו, עמ' 66

הרב פריד נפטר כבן 58 שנה, ביום ד' באלול ה'תרע"ו (1916).

 חיבוריו 
בשנת ה'תרע"ג הדפיס את הספר "פני מבין" – שאלות ותשובות על אורח חיים ויורה דעה. בספר זה יותר משש מאות תשובות. יצחק יוסף כהן, חוקר יהדות הונגריה, ציין כי ספר זה "מגולל בתוכו נתח גדול מאירועי התקופה בהונגריה במישור הציבורי והקהילתי בשני עשורים".

לדברי בנו, נותרו בעזבונו של אביו "תילי תילים של חדושים על כל קוץ וקוץ של תורה הקדושה"."תולדות המחבר" בראש הספר פני מבין על התורה, ברגסז תרפ"ז לאחר פטירתו נדפסו ספריו "פני מבין" על התורה (ברגסז תרפ"ז, ירושלים תשס"ט), "פני מבין" על סוגיות הש"ס (ברוקלין תשנ"ב), "ילקוט פני מבין" (בני ברק תשנ"ב) ו"כלי גמא" פירוש על ספר "תיבת גמא" לבעל הפרי מגדים (בני ברק תשנ"ב).

מבני משפחתו
 בנו הרב יחיאל מיכל (תר"מ-ת"ש) – ממלא מקומו ברבנות ובראשות הישיבה. מחבר הספר "תורת יפה"עוד על אודותיו בהקדמת בניו לספרו תורת יפה, וכן אגרות לחם שלמה, ניו יורק תשנ"ד, עמ' שנא
 בנו הרב עזרא – אב"ד טיסה-ברצל. נספה בשואה
 חתנו הרב שלמה ישראל קליין (תרמ"ד-תש"ה) – רב וראש ישיבה בסעליש. נספה בשואהעל אודותיו ראו: אשר ראנד, תולדות אנשי השם, ניו יורק תש"י, עמ' 117
 גיסו הנשוי לאחות אשתו הרב שמעון סופר מערלוי – ממנהיגי יהדות הונגריה

 לקריאה נוספת 

 "תולדות המחבר" בראש הספר פני מבין על התורה, ברגסז תרפ"ז
 יצחק יוסף כהן, חכמי הונגריה והספרות התורנית בה, מכון ירושלים תשנ"ז, עמ' 422–423
 משה נתנאל פריעד, ספר תולדות פני מבין – "פרקי חיים של... רבינו נתנאל הכהן פריעד", ברוקלין 2008 (281 עמודים)

קישורים חיצוניים
 ספרו "פני מבין" על התורה, באתר HebrewBooks
 ספרו "שו"ת פני מבין", באתר היברובוקס
 ספרו "ילקוט פני מבין באתר אוצר החכמה
 רבי נתנאל פריעד באתר אידישע וועלט פארומס

הערות שוליים

קטגוריה:מחברי ספרי הלכה
קטגוריה:מחברי ספרי שו"ת
קטגוריה:ראשי ישיבה הונגרים
קטגוריה:רבנים הונגרים